Eesti suursaadik protestidest: Hiina võimudele hakkab olukorra tõsidus kohale jõudma
#000003
Hiinas koroonapiirangute vastu puhkenud protestid on enneolematud ning paistab, et riigi juhtkonnale on olukorra tõsidus kohale jõudnud, ütles Eesti suursaadik Hiinas Hannes Hanso.
#000005
"See on pretsedenditu, mis siin praegu toimub, sest rahutused ei ole mitte ainult ühes piirkonnas," ütles Hanso esmaspäeval ERR-ile. "Need koroonapiirangud on tõesti inimesed meeleheitele ajanud, need kestavad juba kolmandat aastat ja see on üsnagi pretsedenditu, et sellised rahutused on nüüd toimumas erinevates Hiina suurlinnades," rääkis ta.
#000006
Hanso tõi esile, et proteste on toimunud nii Lääne-Hiinas Xinjiangi provintsi maapiirkondades kui ka selle pealinnas Urumqis, samuti Pekingis, Shanghais ja Guangdongi piirkonnas.
#000007
"See on kindlasti märk sellest, et inimesed lihtsalt ei ole valmis enam neid piiranguid taluma, ei ole valmis seda teadmatust taluma, sest sa ei saa mitte midagi planeerida oma elus – iga päev võib juhtuda midagi, mille puhul sa ei saa ennast ette valmistada. Ja inimesed on läinud välja ja protesteerivad piirangute vastu," rääkis diplomaat.
#000008
Tema sõnul kõlab meeleavaldustel esitatavate nõudmiste seas ka poliitilise süsteemi vastaseid üleskutseid. "Nii et see on päris uus olukord siin riigis ja ärevust kindlasti on palju," tõdes Hanso.
#000009
Küsimusele, kuidas Hiina valitsus on protestidele reageerinud - kas käitunud karmilt või teinud järeleandmisi, vastas Hanso, et näha on mõlemat.
#000010
"Näiteks Xinjiangi provintsis läksid inimesed valitsushoone ette keskväljakul ja nõudsid piirangute lõpetamist, skandeerisid "Vabadus, vabadus, vabadus!" ja järgmisel päeval provintsivalitsus teatas, et koroonaprobleem on praktiliselt lahenenud. Umbes sada päeva kestnud piiranguid leevendati põhimõtteliselt üleöö, ehk siis anti justkui järele," rääkis suursaadik.
#000011
"Aga me näeme siin ka kõikvõimalikest kaadritest sotsiaalmeedias, kuidas politsei on kasutanud inimeste vastu ka puhast füüsilist jõudu, kumminuiasid, jalgadega peksmist, arreteerimisi ja kõike seda – mõlemat on näha," lisas ta.
#000012
Kokkuvõttes paistab siiski, et võimud on tunnetanud rahva meelepaha ulatust ning kalduvad tegema leevendusi, rääkis Hanso.
#000013
"Kui me vaatame täna Hiina peamist ingliskeelset päevalehte, siis on seal kirjutatud mitte protestidest, aga on kirjutatud, et osad omavalitsusi teeb ebamõistlikult rangeid piiranguid, et on antud käsk need üle vaadata. Ehk siis mulle tundub, et valitsusele võib-olla hakanud kohale jõudma, et nende piirangute järjest karmistamine ei ole enam jätkusuutlik ja süüdistatakse selles mõistetavalt mitte riigi juhtkonda, aga hoopiski kohaliku tasandi võime," ütles saadik.
#000014
Hiinas vallandusid eelmisel nädala karmide koroonapiirangute vastased meeleavaldused, mis said alguse Xinjiangi provintsist, kuid levisid mõne päevaga paljudesse suurlinnadesse. Xinjiangi autonoomse piirkonna pealinnas Urumqis puhkesid rahutused pärast seda, kui linna ühe kõrghoone tulekahjus hukkus kümme inimest. Nende surma põhjuseks peetakse seda, et maja väljapääsud olid koroonapiirangute tõttu suletud, mis ei võimaldanud elanikel õigeaegselt põgeneda.
#000015
Asjatundjate hinnangul protestidel Hiinas olulist mõju pole
#000016
FT: Hiina kompartei leht teatas, et Peking jätkab karmi koroonapoliitikat
#000017
Hiinas koguvad koroonapiirangute vastased protestid hoogu
#000018
Hiinas puhkesid koroonapiirangute vastased protestid
#000019
Luurejuht Budanov saab Ukraina uueks kaitseministriks
#000024
Reznikov: Venemaa suurpealetung võib alata juba veebruaris
#000025
Uibo: rekordeid ei tulnud, aga tulemused olid mõistlikud
#000026
Sõja: 346. päev: Zelenski sõnul muutub olukord rindel raskemaks
#000029
Võlgnikest Vene kodanike korterite võõrandamine muutus lihtsamaks
#000031
USA tulistas oma õhuruumis hulkuva Hiina õhupalli alla
#000032
Vene naftale seatud piirangute tõttu võib Soome lahe keskkond ohtu sattuda
#000033
Tänak võitis Otepää talverallil kõik kaheksa kiiruskatset
#000034
Asenduskodust poja leidnud Anzelika: ta küsis alguses iga päev, millal turvakodusse tagasi peab minema
#000036
Esmaspäev tuleb sajuta ja temperatuur tõuseb plusspoolele
#000037
Himurad kvollid on valmis suguühte nimel surema
#000039
Otse kell 18: konkursi "Teadus 3 minutiga" finaal
#000041
Lapsed hindasid saates "Hommik Anuga" filmi "Kaka, kevad ja teised"
#000044
Karl-Erik Taukar: minus ei ole seda turundusgeeniust, et promoda uut singlit lapseootusuudisega
#000046
Keskpolügoonil käisid kümme aastat tagasi samasugused vaidlused nagu praegu Nursipalus
#000047
USA tulistas alla oma õhuruumis hulkuva Hiina õhupalli
#000048
Endine Postimehe maja seisab Tartus tühjana
#000050
Vene majandus võib muutuda Hiina jüaanist sõltuvaks
#000052
Mehis Heinsaart üllatas Tammsaare preemia võit
#000053